
Karaj legantoj 


En la manoj vi tenas la jubilean 
120an numeron de Tempo! 

Estas agrable scii ke ni atingis 
de post la jaro 1980 la 120an numeron 
de nia gazeto. 

Jen la jaro 2014 antaŭ ni! Estu 
ĝi por ni ĉiuj sukcesa! 

Sur la titolpaĝo, fotita de Davor 
Klobuĉar en la jaro 2007, vi vidas ke 
Esperanto antaŭenmarŝas en Rijeka: 
tien alvenos en julio 2014 eŭropaj 
esperantistoj por kongresi pri eŭropaj 
temoj. Prezidento de Kroatio D-ro 
Ivo Josipoviĉ akceptis aŭspicion de 
la lOa Eŭropa Esperanto-Kongreso 
en Rijeka. Ni publikigas la salut- 
leteron al la kongreso de la Prezi- 
dento disponigitan al Tempo de la 
sekretario de EEU Zlatko Tiŝljar. 
Bonvolu informiĝi pri la provizora 
programo de la kongreso en Rijeka, 
kiu disponigas sian unuan tagon por 
la Kroata Tago. 

En la jaro 2014 finiĝas 
la mandato de la asembleo de 
KEL kaj de la prezidantaro. La 
elektoj komenciĝis. Ĉu vi ŝatus 
engaĝiĝi por gvidaj organoj 
de nia asocio? Bonvolu vidi la 
artikolon pri la temo Elektoj 
2014 el la plumo de Anto 
Mlinar. 

Dunja Ŝverko el Krizevci 
salutas vin ĉi-numere, kun bon- 
deziroj por la jaro 2014, per la 
pomo sur sia foto (dekstre). 

La domo de la Centra Oficejo 
de Universala Esperanto-Asocio 
en Roterdamo sur la foto de 
Francisco L. Veuthey estas la loko, 
kie kandidatiga letero de Zagrebo 
por Universala Kongreso de 
Esperanto atendas respondon. Kiu 
urbo estos la kongresa urbo post Lille 
en 2015, ankoraŭ ne estas konate: 
San Francisco, Lisabono, Seulo? 
Zagrebo? Iu alia? 

Ni finis la jaron 2013 per 
decembraj festoj de Zamenhof- 


Tago. Pri la bela zagreba festo 
raportas Zdenka Polaŝek, pri la festo 
en Rijeka kaj en Triesto informas 
Vjekoslav Morankiĉ. La foton el 
Triesto prizorgis Giuseppe Valle. 
Pri la evento en Varazdin la fotojn 
sendis Stanko Rukelj. La zagreban 
feston fotis Ivan Ŝpoljarec. 

Dum en novembro Esperanto- 
Societo Sisak festis sian 35-jariĝon, 
Esperanto-Societo Bozidar Vanĉik 
en Varazdin atingis sian 90-an vivo- 
jaron en 2013. 

Lucija Borĉiĉ inspiras per sia 
energio: ŝi tradukis la lastan romanon 
de Ivana Brliĉ-Mazuraniĉ Jasa 
la Dalmato - vicreĝo de Guĝerato 
(Jaŝa Dalmatin - potkralj Gudzarata) 
kaj regalas nin per memoroj pri la 
infanaĝaj gustoj en sia ĉi-numera 
poemo pri la bongustaĵoj el la vitejoj 
el Vis. 



En decembro ni finkolektis la 
artikolojn el kroataj amaskomunikiloj 
en kiuj Espranto estas traktata kaj 
sendis centon da ili kun kopioj de 
pluraj TV- kaj radio-elsendoj al 
Japanio por kandidati por Premio 
Cigno 2013. La prizorganto de la 
Premio Cigno Etsuo Miyoshi en 
novembro 2013 estis aparte hono- 
rigita per medalo de la japana 
imperiestro por siaj inventaĵoj por 
personoj kun handikapo. 


Davor Klobuĉar konsilas 
ĉi-numere kiel eblas pli efike uzi 
Esperanton en la reta mondo. 

Tibor Sekelj, kies jaron ni festis 
en 2013, ricevis propran filmon, la 
amatoran filmon en kiu du junuloj 
el Subotica postiras liajn spurojn en 
Sud-Ameriko: unu knabo direktiĝas 
al Akonkagvo, la alia al Patagonio, 
kune ili serĉas spurojn de Kumeŭaŭa 
en Brazilo. Vi povas informiĝi ke 
post bela rakonto Padma , la eta 
dancistino , eldonita en somero en 
Esperanto ĉe Grafokom Durdevac, 
samloke prepariĝas plia esperant- 
lingva traduko de Tibor Sekelj 
De Patagonio ĝis Alasko, kiun 
esperantigas pluraj tradukantoj. 

Ni finis la jaron 2013 per 
kuraĝiga redukto de nia kredito por 
Vodnikova: nia granda kredito de 
50.500 eŭroj nun reduktiĝis al 7.752 
eŭroj. Bonvolu vidi la ritmon de 
la repagado de aliaj kreditoj en la 
rubriko Vodnikova 9. 

E1 Poreĉ startis iniciato pri 
komencanta Esperanto-kurso, 
kiu en 2014 helpu pri la internacia 
lingvo informi membrojn de 
Grupo Bruno Groning. 

Sekretariino de KEL 
Spomenka Ŝtimec devis pro 
malsano de familiano redukti 
kvanton de deĵorhoroj en 
Zagrebo. 

Nian decembran numeron 
ni finas per bondeziroj por feliĉa 
Kristnasko kaj sukcesa jaro 2014. 

Speciale ni dankas al Turisma 
asocio de la urbo Zagrebo kiu 
financas tiun jubilean numeron de 
Tempo, kaj kiu afable disponigis 
komputilon por la agado de KEL. 
Koran dankon! 

S. Stimec 

Elektoi en KEL en 2014 



La sekretariino de Kroata Esperanto-Ligo 
(KEL) Spomenka Ŝtimec, dum la kunsido la 23-an 
de novembro 2013, informis la Estraron de KEL ke 
„la lastaj elektoj por Asembleo okazis en la junio 
2010 kaj ke la mandatoj daŭras ĝis la junio 2014, 
kio signifas ke jam nun oni bezonas komenci prepari 
la elektojn por la nova konsisto de la Asembleo en 
la jaro 2014, respektante la preskribitan statutan 
procedon“. Post la diskuto kiu sekvis tiun informon, 
la Estraro decidis ke la Estraro anoncu la elektojn 
por membroj de la Asembleo. La Estraro nomumis 
la Elektan komisionon kiu komencos tuj prepari 
ĉion necesan por ke la elektoj okazu ĝustatempe. 

Por ke nia membraro estu kiom eble plej bone 
informita pri la senco de tiu procedo, necesas doni la 
plej gravajn informojn pri la organiza parto de Kroata 
Esperanto-Ligo. KEL estas la tegmenta organizo de 
ĉiuj nialandaj E-organizaĵoj kaj individuaj membroj 
kiuj decidis akcepti KEL kiel sian tegmentan 
organizon. Aliflanke KEL kiel kroata Landa Asocio 
estas membro de Universala Esperanto - Asocio 
(UEA). UEA estas la plej granda tegmenta organizo 
de esperantistoj en la tuta mondo. 

La leĝan pozicion KEL reguligis laŭ la 
preskriboj de Leĝo pri asocioj (kroate: Zakon o 
udrugama). Konkorde al sia statuso KEL havas sian 
Statuton laŭ kiu ĉiu Esperanto-organizaĵo en Kroatio 
propravole povas fariĝi membro de KEL kaj per tiu 
membreco ankaŭ parto de Universala Esperanto- 
Asocio kaj Eŭropa Esperanto-Asocio. Esperantistoj 
konsideras Universalan Esperanto-Asocion la plej 
grava Esperanto-organizaĵo en la mondo. Krom 
tio ekzistas laŭstatute reguligita aparta elektounuo 
„individuaj membroj“ de KEL. 

Do, kiam ni parolas pri elektoj por Asembleo 
de KEL kiel tegmenta organizo, tio signifas ke ĉiu 
Esperanto-unuiĝo, kiu membriĝis al KEL, elektas 
memstare siajn reprezentantojn en la Asembleo. Je 
kiom da personoj rajtas unuopaj kluboj kaj societoj? 
Pri tio decidas la elekta komisiono surbaze de la 
preskriboj en la Statuto de KEL. La nombro de 
homoj en la Asembleo dependas de la kvanto de 
membroj de unuopaj societoj. Tial ĉiu societo 
estas petata plenumi sian devon kaj informi 
la Elektokomisionon de KEL pri la stato de 
membroj. Ĉiu societo estas petata direkti al KEL 


sian membroliston por la jaro 2012, respektive 
2013 . 

Tiusence la Elekta komisiono en la lastaj 
tagoj de la jaro 2013 sendis perpoŝte la cirkuleran 
leteron al ĉiuj siaj membroj-asocioj, atendante iliajn 
respondojn ĝis la fino de januaro 2014. Pri tiuj 
respondoj la Komisiono informos la Estraron, kiu 
decidos pri la nombro de reprezentantoj kiujn ĉiu 
unuopa Esperanto-unuiĝo rajtas memstare elekti 
(laŭ preskriboj de sia Statuto.) 

Ankaŭ individuaj membroj de KEL estis invititaj 
partopreni en la elektoj, per propra kandidatiĝo 
aŭ per kandidatigo de iu el la kroataj esperantistoj 
el la listo de individuaj membroj de KEL. Kroata 
Esperanto-Ligo havas aktuale 72 individuajn 
membrojn kaj ili rajtas havi 7 reprezentantojn en la 
asembleo. 

Konforme al nia statuto, individua membro ne 
povas esti membro en iu societo kiu aliĝis al KEL. 
Male, ĉiu esperantisto povas samtempe membriĝi 
en pluraj esperantaj societoj. 

Anto Mlinar 


Jen la foto de la Esperanto-domo en Roterdamo, kie troviĝas 
Centra Oficejo de Universala Esperanto-Asocio. 

La domo estis aĉetita en 1961. 
Inter multaj leteroj kiuj venas al tiu ĉi adreso el diversaj 
flankoj de la mondo, enestas ankaŭ letero de la zagreba 
urbestro Milan Bandiĉ, kun invito al Universala Esperanto- 
Kongreso en Zagrebo. Fotis Francisco L. Veuthey. 

Fotis I. Ŝpoljarec 


Zamenhof-Tago 




EN ZAGREBO 

Frumatene la 13 -an de decembro 2013, la grupo de 13 geesperantistoj 
el Durdevac kaj Bjelovar ekvojaĝis per aparta buseto al Zagrebo por 
partopreni la festadon de Zamenhofa tago, kiun organizis Unuiĝo de 
Zagrebaj Esperantistoj (UZE). Preskaŭ tuttaga programo (inter la 10-a kaj 
16-a horo) okazis en la belega granda salono de Kroatia Ekonomia Ĉambro 
- Zagreba Ĉambro, en Draŝkoviĉeva strato 45. 



Tuj kiam la partoprenantoj alvenis, en la teretaĝa galerio de 
Ekonomia Ĉambro ili povis viziti la pentraĵekspozicion de korea 
esperantisto-pentristo Ho Song. La ekspozicio titolita Azia paletro estis 
malfermita dum la tuta tago. 

La festadon ĉeestis preskaŭ cent geesperantistoj kiuj ĝuis tre 
diversspecan kaj abundan programon. Komence de la programo nin salutis 
la prezidanto de UZE Radenko Miloŝeviĉ. Post tio okazis prezento de la 
libro de fama mondvojaĝanto Tibor Sekelj Padma, la eta dancistino, kiun 
gvidis profesoro Zdravko Seleŝ el Durdevac. Unue ni aŭdis lian tekston 
Tibor Sekelj - homo al kiu ni envias. Apartan etoson faris ĉeesto de la 
vidvino de nia Tibor, sinjorino Erzsebet Szekely, kiu speciale alveturis el 
Hungario, kaj la nevino de Tibor sinjorino Ljiljana Sekelj-Milenkoviĉ, 
kiu alveturis el Serbio. Sinjorino Erszebet parolis pri Fragmentoj el la 
vivo de Tibor Sekelj per fotoj kaj samtempe projekciis fotojn el ilia familia 
albumo. Tiu programparto tre kortuŝis min. La recenzon pri la libro La 
beleco troviĝas en simpleco prezentis la beograda ĵumalisto Zlatoje 
Martinov, kaj unu ĉapitron el la libro legis studento Divo Pulitika. Parton 
de la recenzo de Yu Jianchao legis profesoro Seleŝ. 

La dua ero de antaŭtagmeza programo estis Zamenhoftaga koncerto 
de operkantisto de la Opero de Kroata Nacia Teatro Neven Mrzleĉki. 
Guante la belegajn melodiojn ni apenaŭ rimarkis ke pasis proksimume unu 
horo. 

Dum la paŭzo atendis nin riĉa lunĉo dum kiu ni precipe ĝuis la 
bonegajn kukojn kiujn preparis Marijanka Pleadin. 

Post la lunĉo sekvis la dua programparto. Dum ĝi unue estis 
anoncita Literatura konkurso Ivo Rotkviĉ, organizota flanke de UZE en 
lajaro 2014. 

Gajnintinoj de la unua kaj dua premioj de la Deklamkonkurso 
okazinta en Bjelovar pasintjare dum septembro, deklamis ankaŭ dum 
la Zamenhofa tago: la gimnazianinoj Ana Luiĉ kaj Arijana Tkalĉec 
el Durdevac deklamis la poemon de Julio Baghy Siberia lulkanto, kaj 

Marija Veŝnik el Zagrebo deklamis la poemon de Dragutin Tadijanoviĉ 

Longe dum nokt’. 

Post tio sekvis, laŭ mia opinio, la plej emocia kaj instiga parto de la 
manifestacio: la infangrupo Gajuletoj el Zagrebo, el la Elementa lemejo 
Davorin Trstenjak kun belega danca kaj kanta programo (esperantlingva 
kaj kroatlingva). Ilin gvidis kaj akompanis akordione ilia instmistino 
Silvija Fostaĉ el Zagrebo. Grandegan aplaŭdon ili akiris, kaj ni konkludis, 
ke ni devas pli multe labori kun juna generacio por interesigi ilin pri 
Esperanto. Junaj homoj ŝatas labori, sed ni devas trovi bonan manieron por 
doni impulson al ili. Gratulojn al la infanoj, kaj al ilia instmistino! 

Saŝa Pilipoviĉ, aktoro de la urba teatro el Kragujevac, kiu 
festas kvaronjarcenton de aktorado en Esperanto, prezentis la scenludon 
Rememoro, dum kiu ni informiĝis pri lia kunlaboro kun la forpasinta, tre 
konata aktorino Vida Jerman. 

E1 Hungario venis estraranino de TEJO Veronika Poor, kiu 
informis nin pri Retradio Muzaiko kaj Kion faras TEJO nun?. 

Dum la rapida prezento de kelkaj intaj kaj ontaj projektoj flanke 
de la programgvidanto Josip Pleadin ni eksciis pri projektoj okazontaj en 
2014. 

En la fojero estis organizita libroservo kun jam eldonitaj libroj, sed 
por la Zamenhofa tago aperis du novaj libretoj: Jarlibro 2013 de UZE, kaj 
Dokumenta Esperanto-Centro 2010-2013, en kiu vi trovos nomojn de ĉiuj 
personoj kaj asocioj kiuj kontribuis ion al DEC dum la menciita kvarjara 
periodo. 


Ĉiuj ĉeestintoj ricevis la noveldonitan numeron 25 de la revuo 

Zagreba esperantisto. 

Fine de ĉi tiu tre sukcesplena kaj solena festado oni devas danki al 
ĉiuj ĉeestintoj kaj gastoj, kaj precipe al Ekonomia ĉambro, kiu senpage 
disponigis al la organizanto la teretaĝan galerion, la grandan salonon, 
teknikaĵojn kaj personaron (kuiristinojn, vestogardistinon, son- kaj 
komputil-teknikistojn) kaj regalis nin per kafo kaj mineralakvo. 

Mi esperas ke, ne nur mi, sed ankaŭ aliaj partoprenintoj de la festo, 
hejmen kunportis belajn impresojn, kaj ke ni renkontiĝos baldaŭ dum iu 
Esperanto-renkontiĝo ie ajn en nia bela lando. 

Zdenka Polasek 


EN RIJEKA KAJ TRIESTE 


La Zamenhofa 
tago okazis en Rijeka en 
la societejo lundon la 16- 
an de decembro je la 18-a 
horo. Ĉeestis la kunvenon 
10 societanoj. Vjekoslav 
Morankiĉ parolis pri 
Zamenhofa tago, kaj 
ankaŭ pri solenaĵoj pri 
la Zamenhofa tago en 
Zagreb la 13-an kaj 
en Trieste la 14-an de 
decembro. En Zagreb en la programo partoprenis prelegantoj: Radenko 
Miloŝeviĉ, Zdravko Seleŝ pri Tibor Sekelj, Erzsebet Sekelj el Subotica 
pri fragmentoj el vivo de Tibor Sekelj kaj verkisto Zlatoje Martinov el 
Beograd. En la programo partoprenis ankaŭ Divo Pulitika. Muzikis kaj 
kantis Neven Mrzleĉki. 

En Triesto dum la Zamenhofa tago estis prezentita libro La 
kapreolido Pirgo, la romano por infanoj de fama kroata verkistino Andelka 
Martiĉ. La libron tradukis esperantistino el Rijeka Josipa Katunar kaj 
eldonis Grafokom (la firmao de Josip Pleadin) el Durdevac. La libron 
lerte kaj bonege prezenis Edvige Ackermann, kaj du belajn fragmentojn 
el la libro legis Elena Zerpini. Vjekoslav Morankiĉ parolis pri kroata 
verkistino aŭtorino Andelka Martiĉ. En Triesto estis krome prezentitaj 
du libroj: la libro de Sreĉko Kosovel (slovena verkisto el Triesto) dulingva 
slovena kaj esperanta V zlatnem ĉolnu (En la ora boato) kaj la libro Tie 
kaj tie Karstaj itineroj, eldonita en Esperanto de Triesta Esperanto- 
Asocio. 

V.M. 



ENVARAZDIN 



New York 
Times publikigis ke 
Varazdin estas unu el 
52 urboj de la mondo 
kiu meritas viziton en 
2014. Varazdin estas 
je la 48a loko sur la 
listo de turisme plej 
interesaj allogaĵoj, 
rekomendataj de la 
gazeto. Esperantistoj 
el Varazdin, iniciatitaj 
de Esperanto-Societo 
Trixini el Hraŝĉina 
omaĝis al Zamenhof 
en la strato de sia sam- 
urbano Bozidar Vanĉik, 
originala Esperanto-poeto. 

En la strato nomita Bozidar Vanĉik esperantistoj la 14an de 
decembro 2013 legis antologian poemon de Vanĉik A1 abortita filo. 
Voĉlegis Filip Crikvenĉiĉ. A1 la festantoj aliĝis la filo de la poeto, profesoro 
pri kemio, D-ro Hrvoj Vanĉik, rakontinte interesajn memorojn pri sia 
patro. La poemo A1 abortita filo estas envicigita en ambaŭ antologioj de la 
originala Esperanto-literaturo, redaktitaj de William Auld. 

Samtage la societo havis sian elektan jarkunvenon kaj tiamaniere 
plilongigis la vivon de la Esperanto-Societo Bozidar Vanĉik Varazdin, 
en la 90a jaro de sia ekzisto. 

La novelektita prezidantino estas Snjezana Rusman kaj 
sekretario Filip Crikvenĉiĉ. 

S.Ŝ. 

Eŭropa Esperanto-Kongreso en Rijeka 


PROVIZORA PROGRAMO 
DE LA 10-a EEU-KONGRESO 

6 - 12a de julio 2014 en Rijeka 
Kongresejo: Hrvatski kulturni dom, Strossmayerova 1 

DIMANĈO, la 6 -an de julio 2014 

10-22a horo Akcepto de la kongresanoj 

14-19-a horo Kroata tago en EEU-kongreso 

20-21,30 horo Folklora muzikprogramo de la folklora grupo el Rijeka 

LUNDO, la 7 -an de julio 2014 

Granda salono: 

10-12 h. Solena malfermo de la kongreso 

14- 15 h. Kongrestema prelego: Sean 6 Riain (prezidanto de EEU) 

15- 16 h. Kongrestema prelego: Milorad Pupovac (parlamentano de Kroatia 
parlamento, universitata profesoro) v 

16- 17 h. Kongrestema prelego: Ivo Zaniĉ (universitata profesoro el Zagrebo) 

17- 18 h. Aliaj prelegoj: Vjekoslav Morankiĉ (membro de LKK kaj ekonomiisto): 
Esperanto kaj eŭropa identeco en EU 

20-21,30 h: Teatro UMS el Svislando prezentas rok-operon en Esperanto 
Malgranda salono: 

16-18 h: Filmoj en Esperanto kaj filmoj kun esperantlingvaj titoloj 
Tria salono: 

10-18 h. Libroservo 

MARDO, la 8 -an de julio 2014 

Granda salono: 

10-12 h. Unua kunsido de la Asembleo de EEU (FERMITA, nur por la 
asembleanoj kaj anstataŭantoj) 

14- 15 h: Kongrestema prelego: Jagoda Graniĉ, universitata profesorino el Split 

15- 16 h: Kongrestema prelego: Nikola Raŝiĉ (estrarano de EEU) 

16- 17 h: Aliaj prelegoj: Jozefo Reinvart (slovaka diplomato) 

17- 18 h: Aliaj prelegoj: Spomenka Ŝtimec (sekretariino de KEL) Pri la plej 
granda tradukprojekto per Esperanto kiel lingva ponto 

20-21,30: Koncerto de popularaj operarioj en Esperanto de Neven Mrzleĉki 
Malgranda salono: 

10-12 h: prezento de novaj libroj (gvidas:Spomenka Ŝtimec) 

16-18 h: Filmoj en Esperanto kaj filmoj kun esperantlingvaj titoloj 
Tria salono: 

10-18 h. Libroservo 

MERKREDO, la 9 -an de julio 2014 

8-19 h: TUTTAGA EKSKURSO (verŝajne ŝipekskurso al Kvameraj insuloj) 
Granda salono: 

20-21,30 teatraĵoj plenumataj de Saŝa Pilipoviĉ kaj Georgo Handzlik 

ĴAŬDO, la 10 -an de julio 2014 

Granda salono: 

10-12 h: Dua (malfermita) kunsido de la asembleo de EEU: Strategio por 
Esperanto en EU 

14- 15 h: Aliaj prelegoj: Heidi Goes: Pri la indonezia lingvo kaj ties evoluo kiel 
ŝtata lingvo de Indonezio 

15- 16 h: Aliaj prelegoj: Velimir Piŝkorec: Universitata instmado de Esperanto 
en Zagreba Universitato 

20-21,30 H: Koncerto je marimbo de Kaja Farsky 
Tria salono: 10-18-a h. Libroservo 
ALILOKE: 

13- 19 h: Duontaga ekskurso tra Rijeka kaj ĉirkaŭaĵo 

VENDREDO: la 11 -an de julio 2014 : 

Granda salono: 

10-12 h: Publika debato pri ebla poresperanta agado loknivele en la modema 
tempo 

14- 15 h: Faka kunsido de EDE 

15- 16 h: Faka kunsido de E@I kaj ĝia agado 

16- 17 h: Aliaj prelegoj: Zlatko Tiŝljar (estrarano de EEU) Zagreba Metodo 
instmi Esperanton 

17- 18 H: Fakaagado 


20-21,30 h Koncerto de la Zagreba gmpo Dmyd 
Tria salono: 10-18 h. Libroservo 
ALILOKE: 

14-18 h: vizito al nova moskeo en Rijeka 

SABATO, la 12 -an de julio: 2014 

Granda salono: 

10-12 h: Solena fermo 
Tria salono: 9-12 h: Libroservo 



Kroata tago en EEU-kongreso en Rijeka 
planata 

Pluraj el vi aliĝis al Eŭropa Esperanto-Kongreso 
en Rijeka. Eble kelkaj el vi ŝatus alveni kelkajn horojn 
pli frue dimanĉon la 6an de julio 2014 por diskuti pri 
Esperanto en Kroatio? 

Ni invitas al komuna tagmanĝo la 6an de julio je 
la 13-a horo. Bonvolu antaŭvidi 50 kn-kotizon por la 
Kroata Tago kun komuna tagmanĝo. La ejo de la komuna 
tagmanĝo dependos de kvanto de viaj aliĝoj, ni manĝos 
verŝajne ĉe la restoracio proksime de la stacidomo. 

Eblas komuna trajna transporto de Zagrebo. Ekiro 
je 7.50 h, alveno en Rijeka 12.35 h. 

Post la tagmanĝo okazu Ronda Tablo je la 14a 
horo. La Ronda Tablo okazos en la kongresejo. 

Folklora programo okazos vespere en la kongresejo 
je la 20a horo en la granda salono de Hrvatski kulturni 
dom, Strossmayerova 1. 


S. S. 

^\\\i 1111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111111 n i n 11 i///^ 

j Prezidento de Respubliko Kroatio aŭspicios Eŭropan Esperanto-Kongreson j 

1 „Mi utiligas ĉi tiun okazon por deziri al vi kaj viaj kunlaborantoj sukcesan organizon de | 
1 la konferenco kiu per sia temo pri justaj lingvaj rilatoj en Eŭropo certe allogos fakan kaj pli | 

1 vastan publikon.“ | 

1 Tio estas la citaĵo el la letero de D-ro Ivo Josipoviĉ, prezidento de Respubliko Kroatio, kiun | 
1 li adresis al la sekretario de Eŭropa Esperanto-Unio, Zlatko Tiŝljar. Per la letero Prezidento de | 

1 la Respubliko Kroatio informis ke li transprenas aŭspicion de la Eŭropa Esperanto-Kongreso en | 

| Rijeka. | 


Z.T. 

Premio Cigno 


Kroata Esperanto-Ligo kandidatiĝis por 
Premio Cigno 2013 

Konata japana mecenato Etsuo Miyoshi estas fama kiel granda 
favoranto de Eŭropa Unio. D-ro Renato Corsetti foje nomis lin „la plej 
granda eŭropano“. Inter aliaj helpoj kiujn Etsuo Miyoshi distribuas dum 
sia fervora agado pri Esperanto, troviĝas Premio Cigno per kiu li volas 
aparte premii la landan asocion de Eŭropa Unio, kiu plej aktive informis 
ekster Esperantujo pri Esperanto en 2013 per diversaj amaskomunikiloj. 

Kroata Esperanto-Ligo fariĝis en julio 2013 la nova membro de 
EU kaj akiris la rajton kandidatiĝi. La Premion Cigno por 2012 gajnis 
La landa Asocio de Ceha Respubliko. Ni sendis al Japanio la kolekton 
da niaj gazetartikoloj, TV- kaj radio-elsendoj kiuj en 2013 superis la 
numeron cent. 

Ni dankas al ĉiuj kiuj helpas al ni kolekti artikolojn/informojn pri la 
elsendoj pri nia agado kaj kiuj sendas ilin al nia oficejo. 

Ni informu tuj ke la fondinto de la Premio Cigno kaj posedanto 
de la fabriko Cigno ricevis ordenon de la japana imperiestro dum la 
solenaĵo la 12an de novembro 2013. Li meritiĝis per la invento kaj 
produktado de la speciala valizo WalkingBag. La valizo estas helpilo 
por homoj kiuj estas malhelpataj per fizika handikapo kaj ne povas bone 
marŝi. La valizo estas siaspeca marŝbastono. 

Etsuo Miyoshi / S. Stimec 



Festo honore al Marija Horzinek en Sisak 


Esperantistoj el Sisak laŭ iniciato de Sreĉko 
Raduloviĉ, okazigis memorvesperon honore al Marija 
Horzinek, instruistino kaj esperantistino el Petrinja. 
Per la programo en la Popola biblioteko kaj legejo 
Vlado Gotovac Esperanto-Societo Sisak memoris la 
4-an de novembro 2013 sian fondiĝon el la jaro 1978. 
(Post jaroj da interrompo la societo reaktiviĝis en 2008.) 

La festo okazis kunlabore kun Dokumenta Espe- 
ranto-Centro Durdevac. Jadranka Gabriŝa Perkoviĉ, 
la iama lemantino de Marija Horzinek, parolis pri la 
aŭtorino. Josip Pleadin prezentis la verkon La tilia 
urbo kiun li esperantigis kaj eldonis laŭ la prozo de 
Marija Horzinek Grad lipa, eldonita en Petrinja en 
1997, kiam la urbo reviviĝis post la militaj jaroj kaj 
Marija Horzinek revenis al sia detmita hejmo. (Kroata 


Esperanto-Ligo helpis ĉe renovigo de ŝia milite prirabita 
hejmo per pluraj kontribuoj de hejmaj iloj, donacitaj 
de la membroj de KEL. Marija plej multe aprezis 
akvovarmigilon por ŝia detruita banejo kiun ni muntis en 
ŝia hejmo.) 

Ekspozicioj de la pentraĵoj de korea esperantisto Ho 
Song ornamis la feston samkiel la ekspozicio de Zagreba 
Esperantisto. 

Ni citas el ŝia prozo: 

Eble iu kiu min amis rekonos mian spuron kaj 
donacos al mi benon de sia memoro kaj tio signifos 
ke mia foriro tamen ne estis definitiva kaj eterna. 

Natasa Dorosuliĉ / Spomenka Ŝtimec 


Bildlibro pri Heliko Slavek 


Centar za rehabilitaciju Sloboŝtina (Centro por rekapabligo 
Sloboŝtina) gastigis la 5an de novembro 2013 libroprezenton Heliko 
Slavek en kampo de sunfloroj. Heliko Slavek estas bildlibro kun 
la temo proksima al infanoj havantaj handikapon. La aŭtorino estas 
Sonja Zuboviĉ. La programon en Centro Sloboŝtina prizorgis 
Arta asocio Tekston, kunlabore kun Esperanto-Societo Trixini el 
Hraŝĉina. 

Esperanto-Societo Trixini prizorgas esperantigon de la 
bildlibro. Esperantigis Judita Rey Hudeĉek, lingva konsilanto 
Davor Klobuĉar. La verko estis proponita por persa tradukigo en 

Teherano. 

S. Ŝtimec 

Fotis Barbara Weizer 




Ĉu vi parolas rete? 


Eble vi ofte vojaĝas al esperantaj renkontiĝoj, kaj eble 
ne. Eble vi regule vizitas vian lokan klubon, kaj eble vi restas 
en via hejmo. En ĉiu kazo vi povas bone uzi la interreton 
(=la reton) en via esperanta vivo. Vi povas kontakti kun aliaj 
esperantistoj, perfektiĝi en Esperanto, legi la literaturon aŭ 
novaĵojn, aŭskulti esperantajn radiojn ktp. 

Siatempe Zamenhof skribis en sia poemo „A1 la fratoj“ jene: 
Tre malproksime ĉiuj ni staras 
la unuj de la aliaj... 

Kie vi estas, kion vi faras, 
ho, karaj fratoj vi miaj? 

Jes, vere la esperantistaro estas tre maldense „dissemita“ 
tra la mondo, sed la interreto esperantistojn forte proksimigas! 
Kaj se ili volas labori por Esperanto, tiu laboro estos multe pli 
efika ĝuste dank’ al la interreto. Ne plu okazos, ke „cent semoj 
perdiĝas, mil semoj perdiĝas...“, almenaŭ mi tiel esperas. 

Sed kion fari en la reto? De kie komenci? Kien iri? 
Respondojn al tio donas la resto de ĉi artikolo. Mi prezentos 
plurajn utilajn esperantajn servojn kiuj jam ekzistas rete. 
Grandan parton da ili realigis volontuloj, kaj volontuloj ilin 
daŭre prizorgas. Danku al ili, kaj ĝuu la servojn! 

Esperanta Vikipedio (Vikio) 

http://eo.wikipedia.org/ 

Vikipedio estas interreta plurlingva enciklopedio, verkata 
fare de volontuloj. Gi estas “libera”, kio signifas ke ĉiu homo 
rajtas kaj povas ŝanĝi la enhavon de preskaŭ ĉiu artikolo. 
Sufiĉas havi aliron al la reto! Tamen estas certaj reguloj: la 
artikoloj estu en enciklopedia stilo, estu politike neŭtralaj kaj 
ne ofendaj. La komenco estis en 2001, kaj nun jam ekzistas 
Vikioj en 287 lingvoj (inter kiuj Esperanto, Ido, Volapuko kaj 
eĉ malmulte konataj eŭropaj regionaj lingvoj kaj dialektoj). 
Ekzistas jam 30 milionoj da artikoloj, el kio anglalingvaj 4,5 
milionoj, nederlandaj 1,7 milionoj, germanaj 1,6 milionoj, 
japanaj 890.000, ĉinaj 745.000, esperantaj 190.000, kroataj 
143.000 (serbaj 242.000, slovenaj 140.000) ktp. Esperanto 
ĉi tie superas la sekvajn lingvojn: slovakan, danan, bulgaran, 
grekan, litovan ktp. 

Vikipedio estas foje kritikata pro ebla nefidindeco (ĝin 
povas redakti ankaŭ nefakuloj aŭ homoj malbonintencaj). Sed 
aliaj uzantoj estas sufiĉe multenombraj, do ili povas rapide 
korekti ĉiun nefidindan informon. Sed malgraŭ ĉio, Vikipedio 
estas gravega civiliza atingo, kiun oni povas ege bone uzi, kaj 
vere oni amase uzas ĝin. 

Kvankam anglalingvaj artikoloj estas en Vikio multe 
pli nombraj ol esperantaj, kaj eĉ multe pli enhavoriĉaj, tamen 
esperanta Vikio estas tre utila kaj meritanta daŭre ekzisti kaj 
kreski. Jen kial: 

- multaj homoj ne konas la anglan lingvon, aŭ almenaŭ ne 
sufiĉe flue por povi senstreĉe legi grandajn tekstojn 

- foje vi serĉas ne nur unu vorton, sed multajn terminojn el 
iu fako. Se vi entajpas la vorton “triangulo”, vi ricevos ne nur 
difinon de tiu unuopa vorto, sed tutan grandan artikolon kun 
multaj matematikaj terminoj rilataj al tiu parto de geometrio 

- eĉ se Vikio ne ĉiam estas lingve korekta, per ĝi esperantaj 
komencantoj povas ekzerci la lingvon 

- estas multe da aferoj el la esperanta movado, sed tiujn vi 
malofte povas trovi en nacilingvaj Vikioj, kaj certe ne tiom 
detale. 

Reta Vortaro (ReVo) 

http://www.reta-vortaro.de/revo/ 

ReVo estas ĝenerala esperante-esperanta vortaro, libere 
uzebla en interreto (kun tradukoj ankaŭ al pluraj naciaj lingvoj, 
en ambaŭ direktoj). Gi ofte estis mia helpilo dum verkado de 
miaj artikoloj kaj libroj. Imagu nur: dum vi tajpas komputile 
ian esperantan tekston, via komputilo paralele tenas Retan 
Vortaron preta. Se vi subite bezonas ian vorton aŭ detalan 
klarigon pri ia jam konata vorto, ĝi jam estas “sub viaj fingroj”! 
Mi forte rekomendas ReVo-n al ĉiuj verkantoj kaj tradukantoj! 

Por montri kiel ĝi funkcias, jen unu ekzemplo. Mi entajpis 
la vorton “floro”. La respondo estis artikolo konsistanta el: 

- 4 signifoj de tiu vorto, klarigitaj per esperantaj frazoj 


- ekzemploj de regula uzo de la vorto “floro” 

- aliaj interesaj vortoj kun la sama radiko (flori, florado, 
floraĵo, floraro, ekflori, forflori, majfloro, martofloro, neĝfloro, 
sunfloro, florfolio), ĉiuj klarigitaj esperante 

- la vorto “floro” en pluraj aliaj lingvoj (angla, belorusa, 
bretona, bulgara, ĉeha, franca, germana, hebrea, hispana, 
hungara, japana, kurda, latina, nederlanda, pola, portugala, 
rumana, rusa, sveda kaj turka). Eĉ volapuko estas, sed la kroata 
tute mankas. La vortaro havas ankaŭ koncemajn ilustraĵojn. 

La vortaron redaktas gmpo da homoj el diversaj landoj 
per la reto. Gi estas iom simila al la Plena Ilustrita Vortaro, sed 
eĉ pli bona ĉar: 

- vi ne devas longe foliumi paperajn paĝojn, sed nur entajpi 
la celitan vorton 

- tre utilaj estas la alilingvaj tradukoj. Ekzemple, min 
interesas la vorto “turdo” kaj esperanta klarigo estas simila al 
“mezgranda arbara birdo... el familio turdedoj...”, el kio mi ne 
povas traduki la vorton kroaten. Sed vidinte la ĉehan, polan 
kaj msan tradukon “drozd”, tuj mi scias pri kio temas (kroate 
tutsame “drozd”) 

- se vi ne scias precize kiun vorton vi serĉas, ekzistas serĉo 
laŭ fakoj, aŭ laŭ komenca litero 

- ekzistas ankaŭ nacilingvaj indeksoj, do vi povas vidi ekz. 
gemanlingvan alfabetan liston kaj sub la litero “B” trovi la 
vorton “Blume”. Tuj videblas la esperanta traduko “floro”, kaj 
se vi klakas tie per muso, prezentiĝos la esperanta artikolo 
por “floro”, kiel jam menciite. Vi certe divenis, ke la kroata 
listo ne ekzistas. Fakte, estas nur kelkaj vortoj kiujn nekonata 
aŭtoro aldonis evidente nur por eksperimenta celo. 

Plena Ilustrita Vortaro de Esperanto (PIV) 

http://vortaro.net/ 

Post 2 paperaj versioj de tiu ĉi utilega kaj dikega vortaro 
(en 1970, plus prilaboroj de 2002-2005), oni venis al la ideo, 
ke la reta PIV estus multe malpli kosta, kaj samtempe multe 
pli kvalita. Nome, oni povas en ĉiu momento aldoni novajn 
vortojn/klarigojn aŭ korekti erarojn - kaj post unu minuto 
jam la tuta esperanta mondo vidas la rezulton! Tial SAT (la 
unua eldonanto de la libroforma PIV) subskribis en 2010 
kontrakton kun la junulara organizo E@I (legu “e-ĉe-i”, t.e. 
“Esperanto ĉe Interreto”), kiu havis la projekton de la reta PIV. 
Sed por realigo de la projekto necesis ankaŭ mono, kiun oni 
ne havis. Tiam estis sendita peto al la tutmonda esperantistaro 
helpi per mondonacoj, kaj en 2011 la bezonata mono troviĝis. 
Kaj finfine en la aprilo 2012 aperis la senpage uzebla reta PIV. 

Por ĝin uzi, vi devas unue registriĝi (ĉe la sama paĝo), 
sed la registrado estas simpla kaj senpaga. La nuna versio 
estas nur provversio (“beta-versio”), kaj tial grafike modesta 
kaj oferanta nur la plej bazan servon: vi entajpas esperantan 
vorton kaj aperas la koncerna esperanta teksto el PIV. 

Car PIV estas bazo por ĉiuj aliaj vortaroj, estas tre bone, 
ke ni ĝin havas. ReVo (Reta Vortaro) estas pli malnova kaj tre 
utila, sed PIV estas PIV, kaj por serioza tradukado ni bezonas 
ambaŭ vortarojn! 

Radio Muzaiko 

http://listen.radionomy.com/muzaikoinfo.m3u 

http://www.esperanto.hr/muzaiko.htm 

Slogano: “Mojoseco kaj muziko - Muzaiko!” 

Radio-stacioj iam ofte elsendis en Esperanto. Kroatoj 
ankoraŭ rememoras pri esperantaj elsendoj de Radio-Zagreb 
(1953-1992). Eĉ Radio Osijek elsendis regule esperante en 
1946 (proksimume), sed pri tio bedaŭrinde jam ne ekzistas 
informoj. Tamen, multaj esperantaj radio-stacioj iom post iom 
silentiĝis, ekz. la fama Pola Radio. Sed aperas novaj stacioj 
funkciantaj nur per interreto. Inter ili lastatempe tre elstaras 
Radio Muzaiko. 

Gi elsendas ĉiutage kaj ĉiuminute! Kiam ajn vi ekdeziras 
aŭskulti, ĝi estas preta ĉe via komputilo aŭ poŝtelefono. Ne 
necesas, do, esti maldorma en iu nokta horo kaj serĉi en via 
radio-aparato kie, diable, estas tiu frekvenco ktp. 

Verdire la programo de Muzaiko ĉiutage konsistas el nur 
3 horoj da muziko kaj parolo, sed la tuta materialo ripetiĝas 

ĝis la sekva tago, kiam aperas nova materialo. Nu, 3 horoj 
tage da esperanta aŭskultado sufiĉas al ĉiu ordinara homo, ĉu 
ne? Kaj se vi havas senpagan aliron al la reto, aŭ almenaŭ la 
aliron kun fiksa prezo, vi povas senzorge aŭskultadi kiam ajn 
vi volas. Mi, ekzemple, kun poŝtelefono kaj sendrata interreto 
aŭskultas la radion en ĉiu ĉambro de mia loĝejo. 

Muzaikon volontule organizas neformala internacia 
grupo de junaj esperantistoj kunlaboranta per la interreto. La 
teamo aktive varbas por allogi novajn kunlaborantojn. 

Pasporta Servo 

www.pasportaservo. org 

Pasporta Servo estas malnova kaj bone konata servo 
de TEJO, ĝi estas unu el la ĉefaj atutoj de esperantistoj kaj 
unu grava motivo por lemi Esperanton. Temas pri listo de 
esperantistoj gastigantoj (nun ĉ. 1.500 da ili, el ĉ. 90 landoj), 
kiuj akceptas en sia domo aliajn esperantistojn kiel gastojn. 
La gastigado estas ĉefe senpaga kaj sub difinitaj kondiĉoj de 
ĉiu gastiganto (nombro de gastoj, tagoj ktp.) Antaŭe TEJO 
publikigis ĉiujare adresaron de gastigantoj libroforme. Sed nun 
tiu kutimo estas malaperanta, ĉar ekzistas reta adresaro. 

Neniam antaŭe estis uzado de Pasporta Servo tiom facila. 
Ĉiu esperantisto deziranta akcepti esperantajn gastojn povas 
sin anonci pere de interreto, kaj poste laŭbezone ankaŭ ŝanĝi 
mem siajn informojn. Kaj se vi estas “verda” vojaĝemulo, vi 
povas en la sama servilo facile trovi gastigantojn en la lando al 
kiu vi vojaĝus. Eĉ kontakti ilin rete. 

Tamen, atentu! Lastatempe okazas iaj ŝanĝoj en la 
komputilo de Pasporta Servo. Kaj dum “laboroj kurantaj” eble 
vi foje ne sukcesos aliri ĝin. 

Literatura Kafejo Esperanto 

http ://donh.best. vwh.net/Esperanto/Literaturo/literaturo .html 

Jen paĝo kun granda indekso de esperanta literaturo, kaj 
originala, kaj traduka. ĉi enhavas ĉ. 6.000 ligojn. Temas pri 
libroj kiujn vi povas legi kaj eĉ senpage preni al via komputilo. 
La kreinto, usonano Don Harlow, mortis en 2008, sed la paĝaro 
ankoraŭ funkcias. 

Originala literaturo esperanta 

http://esperanto.net/literaturo/ 

Alia granda indekso de esperanta literaturo, nun prizor- 
gata de Sten Johansson. 

Plena Manlibro de Esperanta Gramatiko (PMEG) 

http://bertilow.com/pmeg/elshutebla/index.html 

Ni ĉiuj kredas, ke ni sufiĉe bone konas esperantan 
gramatikon por nia bezono. Sed tamen, foje antaŭ vi aperos 
demandoj. Aŭ viaj konatoj obstine havos pri iu gramatika 
punkto alian opinion ol vi. Tiam estos bonvena ĉi tiu paĝo. 
E1 ĝi vi povas ankaŭ elŝuti la kompletan gramatikon al via 
komputilo. La aŭtoro de PMEG estas Bertil Wennergren (aŭ 
simple: Bertilo). 

Universala Esperanto-Asocio 

http://www.uea.org/ 

Eble vi nian ĉefan tutmondan organizon opinias teda, 
senutila, burokrata... eble vi eĉ ne opinias ĝin via. Sed tamen 
vi povas trovi plurajn utilajn servojn en la paĝoj de UEA. Vi 
povas, ekzemple: 

- membriĝi en UEA, rekte kaj sen helpo de via landa 
ĉefdelegito. Vi povas tion ankaŭ pagi en la sama paĝaro, per 
kreditkarto aŭ per via UEA-konto. 

- aboni la revuon „Esperanto“ (se vi jam ne abonis ĝin 
samtempe kun via membriĝo), kaj legi la revuon rete (antaŭ ol 
poŝtisto alportos al vi la paperan gazeton) 

- foliumi katalogon de la librosevo de UEAkaj aĉeti elektitajn 
librojn (pagado ankaŭ helpe de la samaj paĝoj) 

- vidi liston de delegitoj de UEA, laŭnome kaj laŭlande 

- aliĝi rete al Universala Kongreso kaj pagi la kotizon, 
loĝigon, ekskursojn, vidi la liston de aliĝintoj ktp. 

- kontakti la oficistojn de UEA kaj ricevi aliajn utilajn 
informojn. 


Eventoj 

http ://www. eventoj .hu/ 

Iama gazeto el Hungario, sed nun ĝi aperas nur rete. Gi 
estis, estas (kaj espereble ankoraŭ longe estos) la ĉefa informilo 
pri esperantaj eventoj tutmonde. Organizantoj de esperantaj 
renkontiĝoj jam kutimas sendi anoncon pri tio al Eventoj. 
Do, se vi nepre volas vojaĝi al iu esperanta konferenco, festo, 
kultura aŭ faka aranĝo, vi unue vizitu ĉi tiun paĝon. 

Sciu, ke Eventoj ofertas plurajn aliajn servojn por 
esperantistoj. Unu el ili estas t.n. „Selektitaj interesaj E-lingvaj 
retpaĝoj“. La reston malkovru mem. 

La Esperanta Gazetejo 

http: //www. gazetej o. org/ 

Arkivo de esperantaj gazetoj el multaj landoj. Senpaga. 
Sed ne ĉiuj jaroj kaj numeroj estas troveblaj. Nur tiuj, kiujn 
la redaktantoj bonvolis sendi al Gazetejo. Tamen tre interesa 
servo. Inter pluraj dekoj da gazetoj troviĝas ankaŭ la kroata 
„Tempo“ (el 2008). 

Kiosko 

http://www.esperanto.se/kiosken/ eo 
Tutmonde konata paĝo, ne nur esperanta. Se vi volas 
legi nacilingvajn gazetojn (en la lingvoj de koncemaj landoj), 
vi povas uzi tiun ĉi servilon. Gi ofertas al vi liston de landoj, 
kaj post elekto liston de gazetoj de tiu lando. Nome, hodiaŭ 
preskaŭ ĉiu grava gazeto havas en la reto sian paĝaron, kaj 
tie oni povas vidi novajn aŭ almenaŭ malnovajn numerojn. 
Konsidem, ke gazetoj foje ŝanĝas sian adreson kaj la listo tiel 
malaktualiĝas. Tamen multaj homoj ankoraŭ uzas ĉi paĝon. 

La forumo „soc.culture.esperanto“ 

https://groups.google.eom/fomm/7hUeo#lfomm/ 
soc. culture. esperanto 

soc.culture.esperanto estas la plej populara esperanta 
novaĵgmpo (angle: newsgroup), aŭ pli simple „forumo“. En 
ĝi oni diskutas pri ĉio ajn en Esperanto (aŭ pri Esperanto 
en ĉiu ajn lingvo). Inter la ofte diskutataj temoj troviĝas 
mondpolitiko kaj lingvoj. 

Ankaŭ vi povas partopreni, ĉu farante novan temon, 
ĉu respondante al la jam ekzistantaj temoj. Tiel aperas pluraj 
diskutoj. Eĉ se vi mem ne partoprenas la diskutojn, tamen vi 
povas ilin almenaŭ legi. Kaj ĉiun oni povas legi ne nur dum 
ĝia daŭro, sed ankaŭ monatojn poste. 

Esperantaj gazetoj 

http ://www. liberafolio. org/ 
http ://esperanto. org/Ondo/ 

Du esperantaj gazetoj, kiujn mi rekomendas. „Libera 
Folio“ ĉefe skribas pri la esperanta movado (rete kaj senpage). 
Gi estas tre aktuala, sed ankaŭ senkompata. „La Ondo de 
Esperanto“ el Rusio ankaŭ prezentas temojn el la movado, sed 
multajn paĝojn ĝi dediĉas al la literaturo. 

Libera Esperanta Kantaro 

http ://kantaro. ikso.net/ 

Tekstoj de centoj, eble eĉ miloj da kantoj en Esperanto. 

Koresponda Servo Universala 

http://esperanto-plus.rn/koresponda-servo/ 

Koresponda Servo de „edukado.net“ 

http://www.edukado.net/komunumo/korespondaservo 

Diversaj naciaj esperantaj asocioj 

Esperanto en Germanio: http://www.esperanto.de/ 
Esperanto en Hungario: http://www.eszperanto.hu/ 
Esperanto en Italio: http://www.esperanto.it/ 
Esperanto en Britio: http://esperanto.org.uk/ 

Esperanto en Japanio: http://www.jei.or.jp/hp/esp.htm 
Esperanto en Irano: http://www.espero.ir/ 

Esperanto en Brazilo: http://esperanto.org.br/bel/ 

Davor Klobuĉar 


Kroata Esperanto-Ligo KEL 

http://www.esperanto.hr 

La landa asocio de Kroatio, de „bela nia patrolando“, 
estas tre aktiva, kvankam la lando malgrandas. La TTT-paĝaro 
de Kroata Esperanto-Ligo estas enhavoriĉa. Multon interesan 
trovos tie ne nur kroataj esperantistoj, sed ankaŭ alilandaj. 
Grandparte ĝi estas dulingva: esperanta kaj kroata. La kroata 
parto ofte estas uzata fare de ĵurnalistoj skribantaj pri enlandaj 
esperantaj eventoj. 

Mi mencias ĉi tie nur kelkajn partojn de la paĝaro, kiujn 
mi trovas gravaj: 

- Reta kurso de Esperanto ĉe: 

http://www.esperanto.hr/eo/index.html. 

Gi estas kroatlingva, laŭ pligrandigita zagreba metodo. 

- Galerio de kroata esperanta historio ĉe: 

http://www.esperanto.hr/galerio.htm. 

La historio ekde 1889 ĝis hodiaŭ estas ĉi tie montrita per 
multaj fotoj kaj per tre konciza (dulingva). Videblas tie ĉiuj 
gravaj eventoj, objektoj, homoj kaj rezultoj de la 120-jara 
esperanta movado, prezentitaj en kronologia ordo. Estas ankaŭ 
sub-galerioj por Osijek kaj Rijeka. La galerio estas rezulto de 
mia pena laboro, kaj estas unikaĵo en la esperanta mondo. 

- Kroata Esperanta Reta Legejo ĉe: 

http://www.esperanto.hr/citaonica.htm. 

Vi povas tie legi originalajn poemojn de kroataj esperantistoj, 
tradukojn el la kroata nacia literaturo en Esperanton, raportojn 
pri literaturaj projektoj de kroataj esperantistoj, scienc-stilajn 
tekstojn pri la landa esperanta historio kaj esperanta literaturo, 
kelkajn gravajn verkojn el la ĝenerala esperanta movado ktp. 

- Kolekto de video-materialoj, iuj speciale interesaj por 
kroatoj: 

http://www.esperanto.hr/video_kolekto_ 1 .htm. 

A1 mi la plej kara video estas tiu kiu dum kelkaj sekundoj 
montras Zamenhofon. Kiu ja filmis lin, kaj kiu nur savis la 
fimon ĝis hodiaŭ? 

- Kolekto de esperantaj elsendoj de Radio Zagreb (1953- 
1992), apenaŭ savitaj! 

http://www.esperanto.hr/parolas_radio_zagreb.htm 

http://www.esperanto.hr/audio_jurkovic.htm 

- Aktualaj novaĵoj en la kroata esperanta movado, troveblaj 
en la ĉefa paĝo: 

http://www.esperanto.hr/ 

sub la titolo “AKTUALE”, laŭ inversa kronologia ordo. 


Seminario pri planlingvoj ĉe Filozofia 
fakultato en Zagrebo 

Post sukcesa seminario pri Interlingvistiko 
kaj strukturo de Esperanto en somera semestro 
de akademia jaro 2012/2013-a, profesoro Velimir 
Piŝkorec daŭrigis diskonigi Esperanton ĉe Filozofia 
fakultato en Zagrebo. En la vintra semestro de la 
kuranta akademia jaro li prelegis pri planlingvoj al 
grupo de ĉirkaŭ 40 gestudentoj de la germana lingvo 
kaj literaturo. Intereso pri seminario estis granda 
kaj ni esperas ke iu el partoprenantoj pli okupiĝos pri 
Esperanto. Ĝuste tial en unu el la lastaj lecionoj de 
seminario venis Mihaela Cik por prezenti Studentan 
Esperanto-Klubon kaj aliajn kroatajn kaj internaciajn 
organizaĵojn kiel Kroata Esperanto-Ligo, Unuiĝo de 
Zagrebaj Esperantistoj, Kroatia Esperanto-Junulara 
Asocio, Universala Esperanto-Asocio kaj Tutmonda 
Esperantista Junulara Organizo. Ŝi ankaŭ rekomendis 
al ili utilajn retajn paĝojn kaj proponis daŭrigon de ilia 
lernado per kurso de la Intemacia lingvo, kiun organizus 
SEK. La prelego finiĝis per invito al ĉi-jara MIRO kaj 
aliaj esperantlingvaj eventoj. Espereble tio estas nur 
bona komenco de kunlaboro inter partoprenantoj de 
seminario kaj la Esperanto-movado en Kroatio. 

Mihaela Cik 


Nova prezidanto de Esperanto-Societo 
Split 

Slobodna Dalmacija de la 23a de decembro 2013 
informis en la artkolo de Davor Grgart ke en la elekta 
jarkunveno de la societo la novelektita prezidanto 
estas Andelko Drnasin. La gazeto samtempe invitis al 
Esperanto-kursoj. 

D. Grgat 


Mesaĝo el Hrvatska Kostajnica 

Urbestro de HrvatskaKostajnica 
Tomislav Paunoviĉ respondis al 
Kroata Esperanto-Ligo ke la urbo ne 
povas akcepti la proponon de Kroata 
Esperanto-Ligo nomumi straton laŭ 
esperantistino Antonija Joziĉiĉ. „La 
nomŝanĝo de iu ajn ekzistanta strato 
aldone finance ŝarĝus la civitanojn 
de Hrvatska Kostajnica. Pro la 
supre menciitaj kialoj, ni devus prokrasti la nomumon 
de la Strato de Antonija Joziĉiĉ.“ 

Laŭ la letero, la urbo daŭre tenos en memoro la 
bezonon nomumi la straton laŭ Antonija Joziĉiĉ, 
instmistino kaj esperantistino. 

S.Ŝ. 


Davor Klobuĉar 

| Feliĉan Kristnaskon! I 

| Sukcesan jaron ZOZ4! | 

JAŜA LA DALMATO - VICREĜO DE GUĜERATO ^ 


de Ivana Brlic-Mazuranic 


En Istanbulo antaŭ kelkaj jarcentoj (en 1470) vivis junulo, 
efektive ankoraŭ knabo, forta, sana kaj aparte lerta. Lia mastro 
kaj kamaradoj nomis lin Jaŝa la Dalmato. Jaŝa, kun pluraj aliaj 
junuloj el la Adria marbordo trafis en la turkan sklaviĝon, kiam 
la turkoj, post iu el siaj venkoj forrabis kaj sklavigis ĉiujn ĉe 
sia limo, eĉ ĝis la dalmata marbordo. Alkondukita kiel sklavo 
al Istanbulo, Jaŝa, kompreneble, vivis en malhavo kaj mizero 
- sed lia energia spirito plenis de espero kaj deziro leviĝi al iu 
pli digna vivo. La vestoj sur Jaŝa estis mizeraj kaj ŝiritaj, liaj 
piedoj nudaj kaj helaj hartufoj senorde falis ĝis la ŝultroj. Ĉio 
ĉi donis al li veran aspekton de mizerulo - sed lia svelta kaj 
altstatura korpo kaj la nigraj, nekutime grandaj kaj brilaj okuloj 
montris kioma decidemo kaj kioma fajro kuŝas en tiu knabo. 

Jaŝa vivis en la hejmo de la mastro komercisto, kiu 
estis aĉetinta lin. Li vivis en mizera, sed grandega istanbula 
antaŭurbo, kie en grandega tumulto kaj meze de grandega 
malpuro kolektiĝis tioma miksaĵo de popoloj, tioma aro da 
mizeruloj, tioma tumulto de etaj komercistoj, vendistoj, kaj 
ankaŭ de trompistoj ke ĉiun knabon samaĝan kiel Jaŝa, tiu medio 
povus fari aŭ kovardo aŭ krimulo. Sed en ĉi tiu malpura medio 
Jaŝa en sia animo kunportis neforviŝeblan puran fundamenton, 
li kunportis la rememoron pri la blankaj, sunaj sablobordoj, 
pri la brilaj, karstaj dalmataj bordoj. Krom tio profunde en lia 
animo stabiliĝis la bogumila religio, kiun sklavigita ĉi tie inter 
la nekredantoj li devis kaŝi, sed kies mallongaj, sed koncizaj 
preĝoj ĉiam donis forton al li dum la mizero kaj konsilojn ĉe la 
malfacilaĵoj de la sklava vivo. 

Ĉiam vigla, ĉiam preta fari iun ajn laboron, en la hejmo de 
sia mastro Jaŝa plenumis diversajn hejmlaborojn lerte, rapide 
kaj facile. Kaj ĉar per sia jen sonora jen dolora dalmata kanto 
li scipovis gajigi kaj kortuŝi la hejmanojn kaj la mastron, ĉi tiu, 
do tute ne urĝis por forvendi la junan sklavon. 

Kiam ajn Jaŝa, fininte la hejman laboron, kaptis iom da 
libera tempo, li pasigis ĝin sur la istanbula albordiĝejo de la 
ŝipoj kaj promenis laŭ la bordo de tiu grandega mondhaveno. 
Multaj velboatoj kolektiĝis ĉi tie, sennombraj malpligrandaj 
ŝipoj, sveltaj rapidboatoj kaj barkoj ĉiaspecaj ĉirkaŭvagis tie, 
krozis, albordiĝis, debordiĝis, batadis per la remiloj kaj stiriloj. 
Neniam, eĉ dum plena kalmo, la maro povis trankviliĝi apud ĉi 
tiu sennombro de la komercaj, militaj kaj ankaŭ luksaj nababaj 
ŝipoj kiuj pro siaj kontaktoj estis devigataj eniri en tiun centron 
de la markomerco. La okuloj de Jaŝa atente sekvis ĉiujn 
movojn de la ŝipoj kaj tiel, de tago al tago observante tiun aron 
da ŝnuroj kaj ŝnuretoj sur la veloj kaj mastoj. Jaŝa ĉizis sian 
menson. Li volis enprofundiĝi en ĉiun enigmon kaj ĝin solvi 
sola sen instruo. Per la propra rezonado li solvadis la sencojn 
kaj la taskojn de tiuj sennombraj ŝnuretoj. Ekde la plej frua 
infanaĝo Jaŝa amis la ŝipojn, kaj eĉ estante knabo li konsideris 
ilin vivestaĵoj. Ĉe sia dalmata naskiĝbordo li provadis per 
simpla fiŝbarko viziti kaj ĉirkaŭnavigi la danĝerajn rifojn kaj 
malprofundaĵoj n. 

Kaj la grandajn velŝipoj, kiuj aperadis sur la marvasto aŭ 
de tempo al tempo albordiĝidis al lia naskiĝbordo li observadis 
per okuloj dezirplenaj. Nun la diverseco, abundo kaj la vervo 
de la istanbula haveno estis por li nepriskribebla allogo. Li ofte 
kutimis transsaltante el unu barko en la alian veni tutproksime al 
grandaj velŝipoj, kaj tiam li tuŝadis iliajn rondajn katraniĝintajn 
trunkojn klopodante deĉifri ilian strukturon. Tute lante Jaŝa 
serĉis manieron konatiĝi kun la maristoj por ke ili permesu al 
li vidi la internon de ilia ŝipo, la dislokiĝon de la enŝipigita 
varo, la ligilojn de la veloj, la maristajn kuŝejojn kaj la tutan 
tutsimplan sed tiel fortan strukturon de la tiama marista vivo. - 
Neordigita, sendigna kaj malpura tia intemo de la ŝipo impresis 
al ĉiu knabo edukita al komforta vivmaniero. Male, por Jaŝa tia 
konsiderado de la velŝipa aranĝo estis mirinda. A1 li ĉiu ŝipo 
kunportis la spiron de tiu por li nekonata malproksimo el kiu 
ĝi elnavigis kaj al kiu ĝi denove alnavigos tuj kiam bona vento 
poŝos ĝiajn blankajn malferlitajn velojn. 

Tiel Jaŝa konatiĝis kun la maristoj de iu portugala ŝipo. 
Multaj portugalaj komercaj kaj ankaŭ militaj ŝipoj tiutempe 
venadis en la istanbulan havenon. La portugala reĝo Alfonzo 
la 5-a, la afrikano kaj la sultano Mehmed la 2-a malgraŭ la 


naturaj diversecoj, estis ligitaj 
per pluraj komunaj profitoj. Tiujn 
du regantojn plej multe kunligis 
unuflanke la batalo de la Otomana 
imperio kontraŭ Egiptio kaj 
aliflanke la deziro de Portugalio 
certigi por si senĝenan komercan 
vojon al la riĉaĵoj de Hindio. 

Dum la vesperaj horoj Jaŝa 
venadis al la portugala ŝipo, sur 
kiu, inter la aliaj maristoj estis 
ankaŭ Viŝko, Dalmato same 
kiel Jaŝa. Vive kaj ilustre Viŝko 
rakontis pri la beleco, pri la lukso, 
pri la trezoro kaj riĉaĵoj de Hindio. 

- Dum sur la vespera trankviliĝinta 
ondaro silente luliĝis la nigre 
kolorigita ŝipo, la du dalmatoj en ĉi 
tiu malproksima haveno, kie kunvagis la deziroj kaj voĉoj de 
tiomaj popoloj, ili interparolis per sia denaska lingvo. 

Viŝko, kiu estis sparte matura maristo, scipovis belege 
rakontadi dum Jaŝa, juna kaj plenforta soife aŭskultis tion kion 
Viŝko rakontis pri la mirindaĵoj de Hindio. 

- Kiam malfrue nokte Jaŝa revenadis hejmen post tiaj 
interparoloj, li estis tute okupita pri tio kion li aŭdis. 

- Ĉu tie kie estas tiom da abundo, ĉu tie ne estus loko kaj 
vivo por Jaŝa la Dalmato? - demandis sin la junulo ekscitita, 
kaj kiam poste apud du tri aliaj sklavoj li kuŝiĝis sur malnovajn 
sakojn sub malalta tegmenteto apud la ĉevalstalo, Jaŝa tiom 
enpensiĝis, ke li forgesis sur kia mizera kuŝejo li ĉi tie kuŝas kaj 
kiom malproksimas de li kaj de lia vivo ĉiuj ĉi mirindaĵoj pri 
kiuj li revas. La fascinita fantazio alportadis al li sennombrajn 
aspektojn de luksaj palacoj; li rigardis sin mem en riĉaj vestoj 
kaj antaŭ ĉio li alsorĉis al si grandajn militbatalojn kaj la 
militgloron kiu al li alportas ĉiam pli grandajn sukcesojn. 

Kiel la povrulo, la juna sklavo, povis eĉ revi pri tiel 
aŭdacaj - neeblaj revoj? Jen kiel la filon kaj la nepon de la 
dinaraj batalantoj edukitan ĉe la kantoj de blinda guzlisto logis 
antaŭ ĉio la militgloro. Kaj ĉar Jaŝa estis alkultimiĝinta pensi 
sentime pri turmentoj, pri la streĉoj kaj pri la danĝeroj de la 
milita vivo, li do en si fantaziado ĝuste trans tiu danĝera ponto 
konstruadis la vojojn al la imagataj sukcesoj. 

Sed la naturo de Jaŝa estis bonŝance komponita. Apud tiel 
riĉa fantazio, li tamen estis plena de prudento kaj konsciis pri 
kritiko. Li sciis ke per tia vana fantaziado li neniam forlasos 
tiun ĉi mizeran kuŝejon. 

- Viŝko, li diris iun vesperon al la maristo. 

-Ni ekagu! 

- Kaj pri kio? 

- Ĉu ne ĉe vi en Vis, samkiel ĉe ni, ekzistas pafcelado 
per pafiloj? La pafistoj aliras sinsekve kaj surtretinte la novan 
ŝafkovrilon, ili pafos al la celo, kaj kiu el ili iĝos la plej sukcesas 
ĉe la celado, ties estos la ŝafkovrilo. 

- Vi blagas! - Viŝko ekridis kaj anstataŭ respondi li kliniĝis 
kaj prenis iun rondan lignopecon kiu kuŝis sur la feroleko antaŭ 
li. Liĵetis ĝin per akra svingo kriante. 

- Rigardu la nigran! - La lignopeco fajfante ekflugis tra 
la aero kaj trafis la unusolan nigran laron, kiu meze de granda 
griza lararo balanciĝis sur la ondaj kvindekon da paŝoj for de 
la ŝipo. 

- Tiel, mia Jaŝa, oni ĉe ni sur Vis celpafas permane kaj 
perarke. Ne ekzistas sufiĉaj ŝafkovriloj bezonataj por la plej 
bonaj pafistoj sur la insulo Vis. 

Tiam Viŝko rakontis al Jaŝa kiel ĉe ili en la urbo de jaro al 
jaro oni elektas po ses honorajn pafistojn kiuj okaze de atako 
devas posteni sur ses plej gravaj defendlokoj. Kaj tiuj pafistoj, 
estas tiam lertaj, ke kelkaj el ili dum la festotagoj partoprenas 
la danĝeran ludon. Sur ŝnuro streĉita inter du mastoj pasas la 
Visa pafisto, dum sur la malproksima bordo staras pendigita 
ringo. Paŝante sur ŝnuro la pafisto haltas dum momento, streĉas 
sian arkon, kaj la sago senerare forigas de pendigitan ringon. 

Jaŝa nun eĉ pli insiste komencis peti Viŝkon ke li konigu 



Ivana Brlic-Mazuranic (1874-1938) 

Tibor Sekelj en RAF 


al li la pafadon kaj fine Viŝko promesis ke li havigos, aŭ se 
necese eltajlos la arkon kaj la sagojn. Sed estis ja nek facile nek 
sendanĝere por la sklavo havigi arkon kaj sagon. 

Kelkajn tagojn post tio Jaŝa malsupreniris frue antaŭ 
aŭroro malsupren al la bordo. Li kunportis sitelon por ĉerpi 
maron por la hejmbezono. Estis ankoraŭ mallume, la matena 
nebulo stemiĝis super la maro. Nur mastoj, kiel sveltaj turoj 
elstaris el la blanka nebulkovrilo. Regis kompleta silento. La 
maristoj dormis en la ŝipoj. Nur kelkiu maristo-gardisto sur la 
ferdeko streĉis siajn frostitajn membrojn. A1 Jaŝa tia matena 
muto ĉiam ŝajnis mistera, kaj li haltis dum momento por 
laŭkutime nombri la mastojn en ĉi tiu parto de la haveno. 

Tiam li subite aŭdis ke en ĉi tiu silento akre kaj senespere 
krias ies maljunula voĉo. A1 Jaŝa laŭ la bordo kuris la maljuna 
otomano, la komercisto Jusuf. 

Li kuris, veis, braksvingis, kaj dumkure per fingro 
montradis al la eniro en la havenon. Tie, tra la nebulo videblis 
nigra, sufiĉe granda ŝipo unumasta. Ĝi luliĝis neligita, senpere 
apud la bordo, ĝi turniĝadis jen tien jen ĉi tien, kaj ĉiumomente 
minacis la danĝero ke ĝi alfrapu la ŝtonaron de la bordo. 

-0,o kiaj paganaj uloj! Ambaŭ forlasis la ŝipon, malamikoj 
miaj sangaj! - siblis kaj grakis la maljunulo. 

Tio ja estis lia ŝipo, ĝi malliberiĝis dum la nokto, kaj ĉar 
ambaŭ gardistoj estis foririntaj por distriĝi en la urbo, la ŝipo 
forvagis dum la nokto ĝis la eliro de la haveno. 

- Allaho min helpu! - per ĉiam nova senespero kriis la 
maljuna Jusuf. 

- Kaj tiuj du, kiam ili revenos, amin! - ŝercis Jaŝa. 

Jusuf daŭrigis kuri kaj per la krio veki kaj voki la maristojn 
de la aliaj ŝipoj, ke ili venigu lian ŝipon. Li kuris kiom liaj 
maljunaj fortoj al li permesis. Li kuris per tiu aparta otomana 
maniero tenante dumkure la supran korpoparton kiel eble plej 
rekte, ĵetante la krurojn antaŭ, ne malantaŭen, kiel oni alie 
faras dum la kurado. 

- Helpu, kiu estas amiko! Jusuf kriegis por alarmi la 
havenon. Sed la maljuna komercisto estis konata pro sia 
avareco, kaj do nun la maristoj el pluraj ŝipoj per ironio 
observis la malproksiman velboaton kaj ne urĝante nur 

komencis interkonsentadi kiu iros 
kaj ĉu oni iros preni ĝin. 

Kaj la ŝipo tie en la 
malproksimeco luliĝis sencele kaj 
nelogike. Ĝi luliĝis eĉ pli ĝoje, 
ĉar ĝi estis minacata trafi la plej 
grandan ŝtonon de la bordo. Tiam 
ĝi denove hazarde kaj tute ne 
atendite faris bonan returnon por 
tuj poste denove reveni al la plej 
danĝera loko. 

Forlasis ĝin la homoj kaj do 
ĝi agas tiel kiel agus la kapo, se la 
cerbo ĝin forlasus. La homoj serĉis 
kaj sin malrapide preparis por 
helpi la ŝipon konstante inicitante 
la maljunan avarulon. 

Tiam la senespera Jusuf, kiu 
vane urĝigis la malicajn maristojn, rimarkis ke de la bordo 
debordiĝis iu barko. 

- Ne kriaĉu tiome - Jaŝa la Dalmato kriis el la barko. - Mi 
alveturigos ĝin al vi! 

Nun Jusuf eĉ pli ekscitiĝis. - Ne kredu lin, homoj! Krimulo 
senhonta! Kiel li, la verdulo alkondukus tiom grandan ŝipon? 

- Mi alveturigos ĝin al vi, oldulo! - Jaŝa ekkris denove. - Ĝi 
venos al via polmo kiel malsovaĝa kolombino! 

- Venigu, venigu ĝin kolombo! - Jusuf subite aliis. - Venigu 
ĝin! Kolombojn vi satmanĝu! - Sed vi ne alkondukos ĝin, 
neniulo! Vi frakasos ĝin fripono almozula! Jen, vidu! Atentu 
homoj kiel feroce li remas! Remu! Remu! Vi stela filo! - deliris 
tiel la maljunu avarulo, babilaĉis tion kaj jenon pro ega zorgo, 
saltadis tien kaj renen kiel pasero kaj per la manoj premadis la 
kapon. 

Esperantigis Lucija Borĉiĉ 
Entajpis Marija Beloŝeviĉ 



La titolpaĝo de la unua eldono de 
“Jaŝa la Dalmato ” el 1937. 



RAF estas Revuo de Amatora 
Filmo en Zagrebo okazinta de la 25a 
ĝis la 30a de novembro 2013. La 28an 
de novembro 2013 en Studentski Centar 
- Teatar ITD estis prezentita filmo 
Laŭ la vojoj de Tibor Sekelj. Stipan 
Milodanoviĉ el Subotica estas la aŭtoro 
de la filmo daŭranta 92 minutojn per kiu li 
dokumentis sian veturon tra Argentino, 

Cilio, Bolivio, Peruo, Brazilo, sekvante 
la spurojn de Tibor Sekelj. Akompanis 
lin dum la esplorvojaĝo lia amiko Josip 
Fŭlle. Dum Stipan foriris al Patagonio, 

Josip surgrimpis Akonkagvon. Tamen 
li ne iris ĝis la supro, en la antaŭlasta 
ripozejo antaŭ la montopinto li 
„nur“ filmis helikopteron, serĉanta la 
viktimiĝintan grupon, kiu ekiris antaŭ li. 

Aparte kortuŝa estis esplorado 
laŭ la spuroj de Kumeaŭaŭ en Brazilo 
kaj renkontiĝo kun la parencoj de la 
heroo kiun per Esperanto konas multaj 
legantoj dise tra la mondo. La sceno 
kiam maljuna parenco de Kumeŭaŭa el 
la tribo Kaĵari trarigardas desegnojn pri 
Kumeaŭaŭ estas absolute unika. 

A1 esperantistoj speciale plaĉis la esperantlingva frag- 
mento de la filmo dum la intervjuo de oficisto en Esperanto- 
Klubo de Bonaero kaj malkovro de la susbrkibo de Tibor en 
la gastolibro de la klubo. 

Ĉu Universala Kongreso de Esperanto en Bonaero havos 
tiun filmon en sia programo? 

S.S. 

Vodnikova 9 

nia estonta ejo 


681. Divo Pulitika 13,08 eŭroj 

682. Blanka Pavloviĉ 130,89 eŭroj 

683. Spomenka Ŝtimec 5,00 eŭroj 

En decembro 2013 KEL kolektis inter siaj membroj 
148,97 eŭrojn. 

Ekde la jaro 2003 KEL kolektis inter siaj membroj 
28.319,28 eŭrojn. 

Nia granda kredito de 50.500 eŭroj reduktiĝis al 7.752,11 
eŭroj. 

Aliaj kaj la lastaj kreditoj: 

Kredito al Esperanto-Societo „Trixini“ 16.560,60 eŭroj. 

Kredito al Esperanto-Societo Rijeka: 2.464,15 eŭroj. 

Dankon al ĉiuj kiuj helpis al ni havi lapropran Esperantejon 
en Zagrebo! 

Nia bankonumero en Raiffeisen-Banko: Hrvatski savez za 
esperanto IBAN HR6124840081100881157. 

Memorigo: 

Kiam ni aĉetis nian ejon en Vodnikova en 2003, ni pagis 
por ĝi 108.000 eŭrojn. Ni devis pagi aldone imposton de 5.000 
eŭroj. Sume ni pagis 113.000 eŭrojn. 

Ĉu ni translokiĝos al Vodnikova 9 en 2014? Nun ni ankoraŭ 
rajtas uzi la ejon en Knez Mislav 11. Kiom longe? KEL povus 
uzi parton de niaj ejoj en Vodnikova dum la alia parto de 
Vodnikova estu loĝata, por ke ni povu pagadi la kreditojn. 

I VITE JLEGOM AĴ O | 

| Kiam el Pritiŝĉina mi venadis al Talez | 

| Mia kuzino Danka kaj ŝia edzo | 

| Kutimis inviti min al tag- aŭ vespermanĝo. | 

| Danka tiam alligis antaŭtukon, | 

| Prenis tranĉilon kiel solan ilon bezonatan | 

| Kaj direktiĝis al la vitejo antaŭ Duboka. | 

| Tie en la antaŭtukon ŝi vice enmetadis | 

| La plukitajn seneciojn, sovaĝan aliumon, | 

| Fenkolon, diversajn memkreskajn legomojn, | 

| Kelkajn foliojn de folibeto aŭ brasiko, | 

| Unu-du peponojn kaj foliojn de flavaj floroj | 

| Kelkajn fazeol- aŭ faboguŝojn. | 

| Ĉion ĉi ŝi hejme purigis aŭ bone lavis | 

| Kaj en ne multe da akvo kuiris kun 2-3 terpomoj. | 

| La tuta kuirejo vitamine bonodoris. | 

| Estis en tio ĉiuj odoroj kaj frandgustoj de la mondo! | 

| Kiam la varman legomaĵon ŝi spicis per olivoleo | 

| Kaj ĝin servis kun malmole kuiritaj ovoj aŭ geruloj | 

| Kun freŝa pano kaj ruĝa vino, | 

| Kiu ekdezirus ion pli bonan? | 

| Ah, se tion mi povus frandi hodiaŭ | 

| En la maljunulejo! | 

1 Lucija Borĉic § 

^//iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiim^ 



Pritiŝĉina (insulo Vis). Fotis Ivan Ŝpoljarec. 




